open-index/open-wikipedia-markdown huggingface dataset:
ตำบลเขาแก้วศรีสมบูรณ์

**เขาแก้วศรีสมบูรณ์** เป็นตำบลหนึ่งในอำเภอทุ่งเสลี่ยม จังหวัดสุโขทัย พื้นที่ทั้งหมดอยู่ในความรับผิดชอบของเทศบาลตำบลเขาแก้วศรีสมบูรณ์

## ประวัติ
* พ.ศ. 2428 ประชากรส่วนใหญ่อพยพมาจากอำเภอเถิน จังหวัดลำปาง
* 31 สิงหาคม พ.ศ. 2500 ประกาศกระทรวงมหาดไทย ลงวันที่ 29 สิงหาคม พ.ศ. 2500 ตั้งตำบลไทยชนะศึก กิ่งอำเภอทุ่งเสลี่ยม อำเภอสวรรคโลก
* 15 กันยายน พ.ศ. 2514 ประกาศกระทรวงมหาดไทย ลงวันที่ 7 กันยายน พ.ศ. 2514 ตั้งตำบลบ้านใหม่ไชยมงคล ในท้องที่อำเภอทุ่งเสลี่ยม
* 1 สิงหาคม พ.ศ. 2527 ประกาศกระทรวงมหาดไทย ลงวันที่ 28 สิงหาคม พ.ศ. 2527 ตั้งตำบลเขาแก้วศรีสมบูรณ์ ในท้องที่อำเภอทุ่งเสลี่ยม
* พ.ศ. 2539 จัดตั้งองค์การบริหารส่วนตำบลเขาแก้วศรีสมบูรณ์ขึ้นในพื้นที่ทั้งตำบล
* 18 กรกฎาคม พ.ศ. 2551 ยกฐานะเป็นเทศบาลตำบลเขาแก้วศรีสมบูรณ์

## อาณาเขต
* ทิศเหนือ ติดกับตำบลสารจิตร อำเภอศรีสัชนาลัย จังหวัดสุโขทัย
* ทิศตะวันออก ติดกับตำบลนาทุ่ง อำเภอสวรรคโลก จังหวัดสุโขทัย
* ทิศใต้ ติดกับตำบลบ้านใหม่ไชยมงคล อำเภอทุ่งเสลี่ยม จังหวัดสุโขทัย
* ทิศตะวันตก ติดกับตำบลไทยชนะศึก อำเภอทุ่งเสลี่ยม จังหวัดสุโขทัย

## การแบ่งเขตการปกครอง
เทศบาลตำบลเขาแก้วศรีสมบูรณ์แบ่งเขตปกครองครอบคลุมพื้นที่ จำนวนทั้งหมด 11 หมู่บ้าน 

# หมู่ที่ 1 บ้านใหม่ 
# หมู่ที่ 2 บ้านใหม่ 
# หมู่ที่ 3 บ้านใหม่ 
# หมู่ที่ 4 บ้านสามหลัง 
# หมู่ที่ 5 บ้านสามหลัง
# หมู่ที่ 6 บ้านสามหลัง 
# หมู่ที่ 7 บ้านสามหลัง
# หมู่ที่ 8 บ้านใหม่ไทยเจริญ
# หมู่ที่ 9 บ้านใหม่เขาแก้ว 
# หมู่ที่ 10 บ้านศรีสมบูรณ์
# หมู่ที่ 11 บ้านใหม่ไทยชนะศึก 

## ประชากร
ประชากรในเทศบาลตำบลเขาแก้วศรีสมบูรณ์มีจำนวน 8,056 คน

## อาชีพ
ประชากรในเทศบาลตำบลเขาแก้วศรีสมบูรณ์ส่วนใหญ่ประกอบอาชีพเกษตรกรรม

## การคมนาคม
# ทางหลวงแผ่นดินหมายเลข 106 (ตำบลเขาแก้วศรีสมบูรณ์-อำเภอสวรรคโลก) 
# ทางหลวงแผ่นดินหมายเลข 101 (อำเภอสวรรคโลก-จังหวัดกำแพงเพชร)
# ทางหลวงแผ่นดินหมายเลข 1 (จังหวัดกำแพงเพชร-กรุงเทพฯ)
# ทางหลวงชนบทหมายเลข 7017
# สถานีรถไฟสวรรคโลก ประมาณ 22 กิโลเมตร
# ท่าอากาศยานสุโขทัย ประมาณ 32 กิโลเมตร

## สถานที่ท่องเที่ยว
# วัดเขาแก้วชัยมงคล และ ประเพณีกินข้าวสลาก 
# วัดสามหลัง
# วัดม่อนศรีสมบุรณาราม
# สภาวัฒนธรรมตำบลเขาแก้วศรีสมบูรณ์

## อ้างอิง

## แหล่งข้อมูลอื่น
* เทศบาลตำบลเขาแก้วศรีสมบูรณ์ 
* ศอบ.เทศบาลเขาแก้วศรีสมบูรณ์

เขาแก้วศรีสมบูรณ์
เขาแก้วศรีสมบูรณ์
หมวดหมู่:อำเภอทุ่งเสลี่ยม
ทีปัก โจปรา

**ทีปัก โจปรา** (; ; 22 ตุลาคม ค.ศ. 1946 — ) เป็นชาวอเมริกันเชื้อสายอินเดีย เป็นนักพูดและนักเขียนเกี่ยวกับทางด้านอายุรเวช, จิตวิญญาณ และการบำบัดทางร่างกายและจิตใจ โจปราได้เริ่มอาชีพของเขาเป็นผู้เชี่ยวชาญด้านต่อมไร้ท่อ และในภายหลังได้เปลี่ยนจุดมุ่งหมายของเขามาเป็นการแพทย์ทางเลือก โจปราได้เป็นผู้ช่วยระดับสูงของมหาริชี มเหช โยคี ก่อนที่จะเปิดตัวในอาชีพของเขาเอง ในช่วงปลายทศวรรษ 1980 ได้มีการจัดพิมพ์หนังสือพัฒนาตนเองเกี่ยวกับจิตวิญญาณยุคใหม่ และการแพทย์ทางเลือก

เขาเป็นเพื่อนของไมเคิล แจ็กสัน มาเป็นระยะเวลา 20 ปี ซึ่งโจปราได้รับความสนใจจากผู้คนอย่างกว้างขวางในเดือนกรกฎาคม ค.ศ. 2009 เมื่อเขาได้แสดงความเห็นว่า "เป็นประเพณีที่แพทย์ได้ผลักดันให้มียาเสพติด ซึ่งมีความเกี่ยวพันกับการติดสารเหล่านี้ของคนดัง" โดยกล่าวว่าการเสียชีวิตของไมเคิล แจ็กสัน มาจากการให้ยาเกินขนาดตามใบสั่งแพทย์ ซึ่งน่าจะมีการเรียกร้องให้ดำเนินความต่อไป

## ประวัติครอบครัว
โจปราถือกำเนิดในนิวเดลี ประเทศอินเดีย พ่อของเขาที่มีชื่อว่า นายแพทย์กฤษัณ โจปรา (ค.ศ. 1919–2001) ผู้เชี่ยวชาญด้านโรคหัวใจชาวอินเดียคนสำคัญ เป็นหัวหน้าภาควิชาอายุรศาสตร์และโรคหัวใจที่โรงพยาบาลมูลจันทไคราติราม กรุงนิวเดลีมาเป็นระยะเวลากว่า 25 ปี และมียศร้อยโทในกองทัพอังกฤษ ซึ่งปู่ของเขามียศนายสิบในกองทัพอังกฤษ ที่ได้รับความช่วยเหลือสภาพหัวใจจากการรักษาแบบอายุรเวชภายหลังจากยาจากฝั่งตะวันตกไม่สามารถช่วยเขาได้เท่าใดนัก

น้องชายของโจปรามีชื่อว่าสันชีพ เป็นศาสตราจารย์แห่งคณบดีคณะแพทยศาสตร์และการแพทย์เพื่อการศึกษาต่อเนื่องที่เบธอิสราเอลดีคอนเนส เมดิคอลเซ็นเตอร์

## ชีวิตช่วงต้นและการศึกษา
ในช่วงที่โจปรายังเป็นหนุ่ม เขามีความปรารถนาที่จะเป็นนักแสดงหรือนักข่าว แต่เขาก็ได้รายงานว่าได้แรงดลบันดาลใจมาจากตัวละครจากวรรณกรรมเรื่องแอร์โร่สมิธ ของซินแคลร์ สมิธ และได้กลายมาเป็นด็อกเตอร์ในเวลาต่อมา

โจปราสำเร็จการศึกษาระดับประถมศึกษาที่โรงเรียนเซนต์โคลัมเบีย ในนิวเดลี และสำเร็จการศึกษาจากสถาบันออลอินเดียแห่งวิทยาศาสตร์การแพทย์ (AIIMS) ภายหลังการอพยพสู่สหรัฐอเมริกาในค.ศ. 1968 โจปราได้เริ่มฝึกงานทางคลินิก และฝึกประจำที่โรงพยาบาลมูเลนเบิร์ก ในเพนฟิลด์ รัฐนิวเจอร์ซีย์ เขามีช่วงที่อาศัยอยู่ที่ลาเฮย์คลินิกในเบอร์ลิงตัน รัฐแมสซาชูเซตส์ และที่โรงพยาบาลมหาวิทยาลัยเวอร์จิเนีย

เขาได้รับใบอนุญาตในการฝึกการแพทย์ประจำรัฐแมสซาชูเซต ในค.ศ. 1973  และได้รับใบอนุญาตทางการแพทย์แคลิฟอร์เนียในค.ศ. 2004  โจปราเป็นคณะกรรมการที่ผ่านการรับรองในอายุรกรรม และเป็นผู้เชี่ยวชาญทางด้านต่อมไร้ท่อ รวมทั้งยังเป็นสมาชิกของสมาคมการแพทย์อเมริกัน (AMA) ด้วยเช่นกัน

## อ้างอิง

## หนังสืออ่านเพิ่ม
* 
* 

## แหล่งข้อมูลอื่น

* 

หมวดหมู่:นักเขียนชาวอินเดีย
หมวดหมู่:นักเขียนชาวอเมริกัน
หมวดหมู่:นักพูดสร้างแรงบันดาลใจชาวอินเดีย
หมวดหมู่:ชาวอเมริกันเชื้อสายอินเดีย
หมวดหมู่:บุคคลจากนิวเดลี
มหาวิทยาลัยบาร์เซโลนา

**มหาวิทยาลัยบาร์เซโลนา** (; ; ) เป็นมหาวิทยาลัย ภายใต้สังกัดแคว้นกาตาลุญญา ประเทศสเปน

## หน่วยงานจัดการศึกษา
มหาวิทยาลัยแบ่งหน่วยงานออกเป็น 18 คณะ 1 สำนักวิชา และ 106 ภาควิชา
### วิทยาเขตมนุษยศาสตร์หรือวิทยาเขตกลาง
200px|right|thumb|ตึกประวัติศาสตร์
* คณะอักษรศาสตร์
* คณะคณิตศาสตร์
* คณะปรัชญา
* คณะภูมิศาสตร์และประวัติศาสตร์
### วิทยาเขตแพทย์ศาสตร์และคลินิก
* คณะแพทยศาสตร์
### วิทยาเขตเบลวิเช
* คณะแพทยศาสตร์
* คณะทันตแพทยศาสตร์
### วิทยาเขตซาน
* คณะเศรษฐบรรณารักษ์ศาสตร์และการสารบรรณ์
### วิทยาเขตเดอาโกนาลประตูสู่ภูมิปัญญา
* คณะนิติศาสตร์
* คณะเศรษฐศาสตร์และบริหารธุรกิจ
* คณะศิลปกรรมศาสตร์
* คณะชีววิทยา
* คณะฟิสิกส์
* คณะธรณีวิทยา
* คณะเคมี
* คณะเภสัชศาสตร์
### วิทยาเขตมุนเดต
* คณะจิตวิทยา
* คณะการผลิตครู
* คณะการสอน
### วิทยาเขตใหม่ ตอร์ริเบรา
จะรับนักศึกษาของหลักสูตรการศึกษาเกี่ยวกับโภชนาการและการกำหนดอาหาร

## อ้างอิง

บาร์เซโลนา
หมวดหมู่:สิ่งก่อสร้างในบาร์เซโลนา
เซอร์จัน ลากิช

**เซอร์จัน ลากิช** () เป็นอดีตนักฟุตบอลอาชีพชาวโครเอเชีย เกิดเมื่อวันที่ 2 ตุลาคม 1983 ที่ประเทศยูโกสลาเวีย

หมวดหมู่:นักฟุตบอลชาวโครเอเชีย
หมวดหมู่:กองหน้าฟุตบอล
หมวดหมู่:บุคคลจากดูบรอฟนีก
หมวดหมู่:ผู้เล่นแฮร์ทา เบเอ็สเซ
หมวดหมู่:ผู้เล่นเฮราเกล็สอัลเมอโล
หมวดหมู่:ผู้เล่นแอร์สเทอ เอ็ฟเซ ไคเซิร์สเลาเทิร์น
มหาวิทยาลัยการ์โลสที่สามแห่งมาดริด

**มหาวิทยาลัยการ์โลสที่สามแห่งมาดริด** () ได้รับการสถาปนาขึ้นใน ค.ศ. 1989 โดยจัดการสอนในสามวิทยาเขตคือ วิทยาเขตเฆตาเฟ วิทยาเขตเลกาเนส และวิทยาเขตโกลเมนาเบียโฆ ทั้งหมดตั้งอยู่ในแคว้นมาดริด สเปน

## หลักสูตรปริญญาตรี
### วิทยาเขตเฆตาเฟ
* ปริญญาตรี บริหารและจัดการธุรกิจ (เลือกเรียนเป็นภาษาอังกฤษได้)
* ปริญญาตรี รัฐศาสตร์
* ปริญญาตรี วิทยุโทรทัศน์
* ปริญญาตรี นิติศาสตร์
* ปริญญาตรี เศรษฐศาสตร์
* ปริญญาตรี สถิติและบริหารธุรกิจ
* ปริญญาตรี การเงินและบัญชี (เลือกเรียนเป็นภาษาอังกฤษได้)
* ปริญญาตรี สารสรเทศและบรรณสารศาสตร์ (เข้าเรียนครึ่งหนึ่ง) 
* ปริญญาตรี วรสารศาสตร์
* ปริญญาตรี ความสัมพันธ์ของแรงงานและงาน (เลือกเรียนเป็นภาษาอังกฤษได้)
* ปริญญาตรี สังคมวิทยา
* ปริญญาตรี มนุษยศาสตร์
* ปริญญาตรี นิติศาสตร์ และเพิ่มเติมวรสารศาสตร์
* ปริญญาตรี เศรษฐศาสตร์ และเพิ่มเติมวรสารศาสตร์
* ปริญญาตรีคู่ รัฐศาสตร์ และสังคมวิทยา
* ปริญญาตรีคู่ นิติศาสตร์และบริหารธุรกิจ
* ปริญญาตรีคู่ นิติศาสตร์และรัฐศาสตร์
* ปริญญาตรีคู่ นิติศาสตร์และเศรษฐศาสตร์
* ปริญญาตรีคู่ วรสารศาสตร์และ วิทยุโทรทัศน์

### วิทยาเขตเลกาเนส
หลักสูตรของวิชาเขตเลกาเนส ส่วนมากจะสามารถเลือกภาษาได้ระหว่างภาษาสเปนกับภาษาอังกฤษ ยกเว้นหลักสูตร วิศวกรรมชีวการแพทย์และหลักสูตรวิศวกรรมอากาศยานและอวกาศที่สอนเฉพาะภาษาอังกฤษ
* ปริญญาตรี  วิศวกรรมชีวการแพทย์ (สอนเฉพาะภาษาอังกฤษ)
* ปริญญาตรี วิศวกรรมอากาศยานและอวกาศ (สอนเฉพาะภาษาอังกฤษ)
* ปริญญาตรี วิศวกรรมไฟฟ้า
* ปริญญาตรี วิศวกรรมไฟฟ้าอุตสาหกรรมและยายนต์
* ปริญญาตรี วิศวกรรมเครื่องยนต์
* ปริญญาตรี วิศวกรรมระบบวิทยุโทรทัศน์
* ปริญญาตรี วิศวกรรมระบบสื่อสาร
* ปริญญาตรี วิศวกรรมโทรคมนาคม
* ปริญญาตรี วิศวกรรมคอมพิวเตอร์
* ปริญญาตรี วิศวกรรมอุตสาหการ
* ปริญญาตรี เทคโนโลยีโทรคมนาคม

### วิทยาเขตโกลเมนาเบียโฆ
* ปริญญาตรี บริหารและจัดการธุรกิจ (เลือกเรียนเป็นภาษาอังกฤษได้)
* ปริญญาตรี นิติศาสตร์
* ปริญญาตรี สารสรเทศและบรรณสารศาสตร์ (เข้าเรียนครึ่งหนึ่ง) 
* ปริญญาตรี การท่องเที่ยว
* ปริญญาตรีคู่ นิติศาสตร์และบริหารธุรกิจ
* ปริญญาตรี บริหารธุรกิจและเพิ่มเติมสวิทยุโทรทัศน์
* ปริญญาตรี วิศวกรรมคอมพิวเตอร์
* ปริญญาตรีคู่ วิศวกรรมคอมพิวเตอร์และบริหารธุรกิจ

การ์โลสที่สามแห่งมาดริด
หมวดหมู่:สิ่งก่อสร้างในแคว้นมาดริด

## อ้างอิง
จัดสัน เวลลิเวอร์

**จัดสัน เชอร์ชิลล์ เวลลิเวอร์** (Judson Welliver, ค.ศ. 1870-1943) เป็น "เสมียนวรรณกรรม" ให้กับประธานาธิบดี วาร์เรน จี. ฮาร์ดิง และมักจะได้รับการกล่าวถึงว่าเป็นผู้เขียนคำสุนทรพจน์ของประธานาธิบดีแห่งสหรัฐอเมริกาคนแรก

## ประวัติ
จัดสัน เวลลิเวอร์เกิดเมื่อวันที่ 13 สิงหาคม ค.ศ. 1870 ในเอลโด รัฐอิลลินอย

สมรสกับภรรยา เจน ดักลาส ฮัตชินส์ เมื่อวันที่ 3 กรกฎาคม ค.ศ. 1899 มีบุตรธิดาร่วมกันสี่คน ได้แก่ เอ็ดเวิร์ด เอ็ม., แอลเลน เจ., ซาราห์ เอช. และเจน ดักลาส

ใน ค.ศ. 1909 เวลลิเวอร์ได้มีชื่อเสียงเป็นที่รู้จักกันว่าเป็น "หนึ่งในนักหนังสือพิมพ์ที่มีความสามารถที่สุดคนหนึ่งในประเทศ" เขาทำงานให้กับหนังสือพิมพ์หลายแห่งทั้งฟอร์ตดอดจ์เมสเซนเจอร์, ซูซิตีเจอร์นัล และดิมอยน์ลีดเดอร์ ก่อนที่จะรับตำแหน่งบรรณาธิการของซูซิตีทริบูน ซึ่งเขาได้ทำงานในตำแหน่งดังกล่าวเรื่อยมาจนถึง ค.ศ. 1904 ในปีนั้น เวลลิเวอร์ได้เข้าร่วมเป็นบุคลากรของวอชิงตันไทมส์ ที่ซึ่งเขาได้รับชื่อเสียงสำหรับการสนับสนุนแนวคิดพิพัฒนนิยมในสหรัฐ

ใน ค.ศ. 1907 ประธานาธิบดีรูสเวลต์ส่งเขาไปรายงานระบบทางน้ำและทางรถไฟในยุโรปและบริเตนใหญ่  (รายงานดังกล่าวได้รับการตีพิมพ์ใน ค.ศ. 1908) เขาได้รายงานข่าวในลอนดอนและทวีปยุโรปให้กับหนังสือพิมพ์นิวยอร์กซันระหว่าง ค.ศ. 1917-18 

เวลลิเวอร์ได้เป็นโฆษณาการให้กับฮาร์ดิงระหว่างการรณรงค์เลือกตั้งประธานาธิบดี ค.ศ. 1920 และเริ่มต้นทำงานเป็น "เสมียนวรรณกรรม" ให้กับประธานาธิบดีฮาร์ดิงตั้งแต่วันที่ 4 มีนาคม ค.ศ. 1921 เวลลิเวอร์ถอนตัวจากตำแหน่งผู้เขียนคำสุนทรพจน์ที่ทำเนียบขาวเมื่อวันที่ 1 พฤศจิกายน ค.ศ. 1925 (สมัยที่แคลวิน คูลิดจ์ดำรงตำแหน่งประธานาธิบดี) และหันไปทำงานในสถาบันปิโตรเลียมอเมริกันด้วยค่าจ้างที่สูงกว่า หลังจากได้ลาออกจากสถาบันใน ค.ศ. 1927 เวลลิเวอร์ได้ทำงานเป็นบรรณาธิการของวอชิงตัเฮโรลด์ใน ค.ศ. 1928  เขายังได้เป็นผู้ช่วยประธานพูลแมนคอมพานีระหว่าง ค.ศ. 1928-1931 

เวลลิเวอร์เสียชีวิตด้วยโรคมะเร็ง ในฟิลาเดลเฟีย เมื่อวันที่ 14 เมษายน ค.ศ. 1943 ในวัย 72 ปี

สมาคมจัดสัน เวลลิเวอร์ สโมสรสังคมสองพรรคอันประกอบด้วยอดีตผู้เขียนคำสุนทรพจน์ให้กับประธานาธิบดีสหรัฐ ตั้งชื่อตามเขาเพื่อเป็นเกียรติ

## เชิงอรรถ

## อ้างอิง

## แหล่งข้อมูลอื่น
*The Judson Welliver Project

หมวดหมู่:บุคคลจากรัฐอิลลินอย
หมวดหมู่:นักหนังสือพิมพ์ชาวอเมริกัน
หมวดหมู่:เสียชีวิตจากมะเร็ง
มหาวิทยาลัยปุมเปวฟาบรา

**มหาวิทยาลัยปุมเปวฟาบรา** (; ) ได้รับการจัดตั้งขึ้น ณ เมืองบาร์เซโลนา ใน ค.ศ. 1990 โดยอาจารย์รุ่นแรกจำนวนมากประกาศตัวเองว่าเป็นสมาชิกของอดีตพรรคสามัคคีสังคมนิยมแห่งกาตาลุญญา

## หน่วยงานจัดการเรียนการสอน
200px|thumb|มหาวิทยาลัยปุมเปวฟาบรา ที่ Ramba de santa monica
มหาวิทยาลัยมี 7 คณะ:
* มนุษยศาสตร์
* วิทยาศาสตร์สุขภาพและวิชยาศาสตร์ชีวิต
* เศรษฐศาสตร์และบริหารธุรกิจ
* รัฐศาสตร์และสังคมศาสตร์
* การสื่อสาร
* นิติศาสตร์
* การแปลและล่าม
1 สถาบันสารพัดช่างชั้นสูง, 8 ภาควิชา (เศรษฐศาสตร์และบริหารธุรกิจ, นิติศาสตร์, รัฐศาสตร์และสังคมศาสตร์, มนุษยศาสตร์, วิทยาศาสตร์และวิทยาศาสตร์สุขภาพ, เทคโนโลยีสารสรเทศและการสื่อสาร, การสื่อสาร, การแปล,ภาษาศาสตร์) 4 สถาบันวิจัย (สถาบันวิจัยวัฒนธรรม, สถาบันวิจัยประวัติศาสตร์ เจามา วิเซน บิเบส, สถาบันภาษาประยุต์, สถาบันวิทยุโทรทัศน์), 2 บัณฑิตวิทยาลัย (สถาบันการศึกษานานาแห่งบาร์เซโลนา -IBEI- และ Barcelona Graduate School of Economics -Barcelona GSE-) และสถาบันการศึกษาต่อเนื่อง (IDEC)

### สถาบันสมทบ
* สถาบันพาณิชย์ชั้นสูง -ESCI-
* สถาบันการออกแบบ Elisava
* สถาบัน Maresma -EUM-
* สำนักวิชาพยาบาลศาสตร์มาร์ -EUIM-
ปุมเปวฟาบรา
หมวดหมู่:สิ่งก่อสร้างในบาร์เซโลนา
## อ้างอิง
ฐานทัพเรือกรุงเทพ

**ฐานทัพเรือกรุงเทพ** มีหน้าที่การป้องกันพื้นที่ การรักษาความสงบเรียบร้อย และระเบียบวินัยของทหาร การสารวัตรทหาร การรักษาความปลอดภัยฐานที่ตั้งหน่วยทหาร และพื้นที่ที่ได้รับมอบหมาย การกิจการพลเรือน การควบคุมเรือพาณิชย์ การเรือนจำ การดุริยางค์ ตลอดจนให้การฝึก และศึกษาวิชาการดุริยางค์ และวิชาการอื่นตามที่ได้รับมอบหมาย
ผู้บัญชาการคนปัจจุบัน (1 ตุลาคม พ.ศ. 2568) ได้แก่ พลเรือตรี ชัชวาล โรจน์รัตนชัย  รองผู้บัญชาการคนปัจจุบันได้แก่ นาวาเอก เกียรติก้อง ปานทอง และ นาวาเอก สุวัฒน์ สุวัฒนะ

## แหล่งข้อมูลอื่น
* ฐานทัพเรือกรุงเทพ 

## อ้างอิง


หมวดหมู่:กองทัพเรือไทย
กรุงเทพ
มหาวิทยาลัยสารพัดช่างแห่งมาดริด

**มหาวิทยาลัยสารพัดช่างแห่งมาดริด** (; ) เป็นมหาวิทยาลัยเทคโนโลยีมีตั้งอยู่ ณ เมืองมหาวิทยาลัยมาดริด มีวิทยาเขตต่าง ๆ ในตัวเมือง และวิทยาเขตโบอาดิยา เด มอนเต ทั้งหมดในแคว้นมาดริด
## หน่วยงานจัดการเรียนการสอน
### วิทยาเขตในตัวเมือง
* สถาบันเทคโนโลยีชั้นสูง วิศวกรรมอุตสาหการ
* สถาบันเทคโนโลยีด้านเทคนิก วิศวกรรมอุตสาหการ
* สถาบันเทคโนโลยีชั้นสูง วิศวกรรมเหมืองแร่
* สถาบันเทคโนโลยีด้านเทคนิก วิศวกรรมการก่อสร้างภาครัฐ
### วิทยาเขตเมืองมหาวิทยาลัยมาดริด
* สถาบันวิศวกรรมอากาศยานและอวกาศ
* สถาบันเทคโนโลยีชั้นสูง เกษตรศาสตร์
* สถาบันเทคโนโลยีชั้นสูง วิศวกรรมอากาศยาน
* สถาบันเทคโนโลยีชั้นสูง วิศวกรรมการเกษตร
* สถาบันเทคโนโลยีชั้นสูง วิศวกรรมถนน คลอง และท่าเรือ
* สถาบันเทคโนโลยีชั้นสูง วิศวกรรมต่อเรือ
* สถาบันเทคโนโลยีชั้นสูง วิศวกรรมภูเขา
* สถาบันเทคโนโลยีชั้นสูง วิศวกรรมโทรคมนาคม
* สำนักวิชาเทคนิกสถาปัตยกรรมศาสตร์
* สถาบันเทคโนโลยีด้านเทคนิก วิศวกรรมอากาศยาน
* สถาบันเทคโนโลยีด้านเทคนิก วิศวกรรมเกษตร
* สถาบันเทคโนโลยีด้านเทคนิก วิศวกรรมป่าไม้
* คณะพลศึกษาและวิทยาศาสตร์การกีฬา

### วิทยาเขตมอนเตกันเซโด(โบอาดิยาเดมอนเต)
* คณะเทคโนโลยีสารสนเทศ
### วิทยาเขตมาดริดใต้(บาเยกาส)
* ศูนย์แฟชั่นมาดริด
* สำนักวิชาเทคโนโลยีสารสนเทศ
* สถาบันเทคโนโลยีด้านเทคนิก วิศวกรรมโทรคมนาคม
* สถาบันเทคโนโลยีชั้นสูง วิศวกรรมภูมิประเทศ ลักษณะผิวโลกและการทำแผนที่ 

## อ้างอิง

สารพัดช่างแห่งมาดริด
หมวดหมู่:สิ่งก่อสร้างในแคว้นมาดริด
มหาวิทยาลัยอิสระแห่งบาร์เซโลนา

200px|thumb|right|ปฏิมากรรม ในบริเวณของมหาวิทยาลัย

**มหาวิทยาลัยอิสระแห่งบาร์เซโลนา** (; ; ) ได้รับการสถาปนาขึ้นในปี ค.ศ. 1968 โดยมีวิทยาเขตหลักคือเบยาเตรา ซึ่งอยูที่หุบเขาทางตะว้นตกของเมืองบาร์เซโลนา มหาวิทยาลัยเปิดสอน 77 หลักสูตร บัณฑิตศึกษา 328 หลักสูตร และปริญญาเอก 90 หลักสูตร มีนักศึกษาทั้งหมด 37,166 คน และอาจารย์ 3,262 คน

## แหล่งข้อมูลอื่น
* 

อิสระแห่งบาร์เซโลนา
หมวดหมู่:สิ่งก่อสร้างในบาร์เซโลนา
มหาวิทยาลัยอิสระแห่งมาดริด

200px|thumb|สำนักงานอธิการบดี
**มหาวิทยาลัยอิสระแห่งมาดริด** (; ) เป็นมหาวิทยาลัยรัฐในสังกัดแคว้นมาดริด ประเทศสเปน

## คณะและสำนักวิชา
* สำนักวิชาโพลิเทคนิกชั้นสูง:เปิดสอนหลักสูตรวิศวกรรมคอมพิวเตอร์ วิศวกรรมโทรคมนาคม หลักสูตรคู่ขนานวิศวกรรมคอมพิวเตอร์คณิตศาสตร์และหลักสูตรบัณฑิตศึกษา
* คณะปรัชญาและอักษรศาสตร์:เปิดสอนหลักสูตรมานุษยวิทยาสังคมและวัฒนธรรม เอเชียตะวันออกศึกษา ภาษาอาหรับ ภาษาในยุคคลาสสิก ภาษาสเปน ภาษาฝรั่งเศส ภาษาอังกฤษ ปรัชญา ภูมิศาสตร์ ประวัติศาสตร์ ประวัติศาสตร์ศิลปะ ประวัติศาสตร์ศิลปะและดนตรี ภาษาศาสตร์ การแปลและล่าม รวมทั้งหลักสูตรบัณฑิตศึกษาอื่นๆ
* คณะแพทยศาสตร์
* คณะนิติศาสตร์:เปิดสอนหลักสูตรนิติศาสตร์ รัฐศาสตร์ และหลักสูตรคู่ขนาน นิติศาสตร์รัฐศาสตร์ นิติศาสตร์บริหารธุรกิจ รวมทั้งหลักสูตรอื่นๆของบัณฑิตศึกษา
* คณะจิตวิทยา
* คณะวิทยาศาสตร์:เปิดสอนหลักสูตรเคมี คณิตศาสตร์ วิทยาศาสตร์สิ่งแวดล้อม ชีวเคมี วิทยาศาสตร์และเทคโนโลยีการอาหาร ฟิสิกส์ โภชนาการและการจำกัดอาหาร วิศวกรรมเคมี หลักสูตรคู่ขนานวิศวกรรมคอมพิวเตอร์คณิตศาสตร์ และหลักสูตรบัณฑิตศึกษาอื่นๆ
* คณะเศรษฐศาสตร์และบริหารธุรกิจ:เปิดสอนหลักสูตรเศรษฐศาสตร์ บริหารธุรกิจ การท่องเที่ยว และหลักสูตรบัณฑิตศึกษาอื่นๆ
* คณะการผลิตครูและศึกษาศาสตร์ศาสตร์:เปิดสอนหลักสูตรภาษาและการสื่อสาร การศึกษาพิเศษ พลศึกษา จิตวิทยาการศึกษา การสอนภาษาต่างประเทศ การสอนดนตรี การสอนประถมศึกษา

อิสระแห่งมาดริด
หมวดหมู่:สิ่งก่อสร้างในแคว้นมาดริด
## อ้างอิง
มหาวิทยาลัยนาบาร์รา

**มหาวิทยาลัยนาบาร์รา** () ตั้งอยู่ ณ ปลัมโปนา แคว้นนาบาร์รา สเปน เป็นมหาวิทยาลัยเอกชน สังกัดคณะโอปุสเดอี ก่อตั้งโดยนักบุญโฆเซ มารีอา เอสกรีบาร์ เด บาลาเกร์ บาทหลวงชาวสเปน ผู้ก่อตั้งโอปุสเดอี
## ความมีชื่อเสียงและการจัดอันดับ
200px|thumb|left|มหาวิทยาลัยนาบาร์รา
* The Economist Intelligence Unit (EIU) จัดอันดับหลักสูตร MBA ประจำปี ค.ศ. 2005/2006 และได้ลงพิมพ์ในนิตยสาร *The Economist* ว่าหลักสูตรของมหาวิทยาลัยนาบาร์ราดีที่สุดในโลก
* หนังสือพิมพ์ The Times ฉบับพิเศษ Times Higher Education Supplement ปี ค.ศ. 2006 พิจารณาว่ามหาวิทยาลัยนาบาร์ราเป็นมหาวิทยาลัยเอกชนที่ดีที่สุดในสเปน
* หนังสือ The Wall Street Journal ปี ค.ศ. 2006 จัดอันดับว่าโรงเรียนธุรกิจ IESE Business Schoolของมหาวิทยาลัยนาบาร์ราเป็นโรงเรียนธุรกิจที่ดีที่สุดอันดับที่ 15 ของโลก
* หนังสือ  The Financial Times จัดอันดับหลักสูตร MBAของโลก ESE Business Schoolของมหาวิทยาลัยนาบาร์รา ได้อันดับที่11
## อ้างอิง
* ranking Universidad de Navarra 

นาบาร์รา
หมวดหมู่:แคว้นนาวาร์
วัดสุบรรณนิมิตร

**วัดสุบรรณนิมิตร** เป็นวัดสังกัดคณะสงฆ์มหานิกาย และเป็นวัดเก่าแก่วัดหนึ่งของจังหวัดชุมพร สร้างตั้งแต่ พ.ศ. 2335 และเป็นสถานศึกษาแห่งแรกของจังหวัดชุมพร

## ที่ตั้งวัด
วัดสุบรรณนิมิตร ตั้งอยู่เลขที่ 189 หมู่ 9 ตำบลตากแดด อำเภอเมือง จังหวัดชุมพร
* การเดินทาง จากกรุงเทพ ถึงสี่แยกปฐมพร เข้าตลาดชุมพร ก่อนข้ามแม่น้ำท่าตะเภา ทางเข้าวัดอยู่ขวามือ อยู่หลังโรงเรียนเทศบาลเมืองชุมพรวัดสุบรรณนิมิตร

## ประวัติ
พระยาเพชรกำแหงสงคราม (ครุฑ บ่วงราบ) หรือ  พระยาชุมพร (ครุฑ) หรือ  พระยาเพชร อดีตเจ้าเมืองชุมพร ได้สร้างโบสถ์หลังเก่าวัดสุบรรณนิมิตร พ.ศ. 2371 ลักษณะเป็นเสาไม้หลังคากระเบื้องดินเผา พระประธานเป็นพระพุทธรูปปูนปั้น ปางมารวิชัย (พระพุทธชินราช ปางมารวิชัย ศิลปะสุโขทัย) แต่เดิม พระยาวิชิตภักดีศรีพิชัยสงคราม (มี) เจ้าเมืองไชยา ได้บริจาคที่ดินเพื่อสร้างวัดแต่เรียกว่า วัดท่าตะเภาใต้ หรือ วัดใต้ ตั้งแต่ พ.ศ. 2335 มีเนื้อที่ 28 ไร่ ต่อมาในปี พ.ศ. 2376 พระยาเพชรกำแหงสงคราม (ครุฑ) ได้รับแต่งตั้งเป็นเจ้าเมืองชุมพร จึงได้เปลี่ยนเป็นชื่อ  วัดสุบรรณนิมิตร  และวัดนี้เคยใช้เป็นที่ตั้งศพ พระยาเพชรกำแหงสงคราม (ยัง ซุ่ยยัง) อดีตเจ้าเมืองชุมพร และต่อมาในปี พ.ศ. 2440 พระครูจุฬามุนี (ฤกษ์) เจ้าอาวาส เปิดสอนนักเรียน เรียกว่า โรงเรียนวัดสุบรรณนิมิตร ก่อนย้ายนักเรียนในระดับมัธยมมาเป็น โรงเรียนศรียาภัย ในปัจจุบัน

โบถส์ใหม่ได้รับพระราชทานวิสุงคามสีมา เมื่อ 27 สิงหาคม พ.ศ. 2545  ปัจจุบันมีพระครูปุณณสารวิมล เป็นเจ้าอาวาสตั้งแต่ปี พ.ศ. 2529 

* สุบรรณ แปลว่า  ขนวิเศษ  หมายถึงครุฑ  
* นิมิตร (นิมิต) แปลว่า สร้าง
* วัดสุบรรณนิมิตร รวมความแล้วจึงแปลว่า “วัดที่พระยาเพชรกำแหงสงคราม (ครุฑ บ่วงราบ) เป็นผู้สร้างสร้าง”

## เหตุการณ์สำคัญ
* ในวันอังคาร ที่ 26 มีนาคม พ.ศ. 2382 พระยาเพชรกำแหงสงคราม (ครุฑ บ่วงราบ) ขณะดำรงตำแหน่งเจ้าเมืองชุมพร ทำพิธีบวงสรวงกองทัพเมืองชุมพร เมืองประทิว จำนวน 1,216 คน ก่อนออกเดินทางเข้าร่วมกองทัพหลวงปราบปรามความวุ่นวายในหัวเมืองปักษ์ใต้ (กบฏหวันหมาดหลี) เมืองไทรบุรี (รัฐเคดาร์ ประเทศมาเลเชีย ปัจจุบัน)ในบังคับบัญชา พระยาเสนาภูเบศร์ แม่ทัพหน้า
* ในปี พ.ศ. 2440 พระครูจุฬามณี(ฤกษ์) เจ้าอาวาส เปิดสอนนักเรียน เรียกว่า โรงเรียนวัดสุบรรณนิมิตร
* ในวันจันทร์ ที่ 5 ธันวาคม พ.ศ. 2555 เวลา 17.00 น.พิธีพุทธาภิเษก-มังคลาภิเษก พระรูปเหมือน “เสด็จในกรมหลวงชุมพรฯ” โดยนิมนต์พระเกจิอาจารย์ชื่อดังของภาคใต้ 5 รูป ได้แก่ พ่อท่านเอื้อม วัดบางเนียน, หลวงพ่อตุด วัดธรรมถาวร, หลวงพ่อช่วย วัดปากคลอง, หลวงพ่อโปร่ง วัดพรุตะเคียน และหลวงพ่อบุญมา วัดถ้ำโพงพาง

## อ้างอิง

## แหล่งข้อมูล
* เปิดตำนาน วีรบุรูษนักรบแห่งคอคอดกระ ดินแดนสองฝั่งทะเล ตอน เจ้าพระยายมราช (ครุฑ บ่วงราบ)

## แหล่งข้อมูลอื่น
* เว็บไซต์อย่างเป็นทางการของจังหวัด
* เว็บไซต์ข้อมูลเมืองชุมพร

สุบรรณนิมิตร
สกัดเพชร อินแกรมยิม

**สกัดเพชร อินแกรมยิม** เกิดวันที่ 29 มิถุนายน พ.ศ. 2525 เป็นนักมวยไทยชาวไทย จากจังหวัดพัทลุง ที่มีผลงานเป็นที่กล่าวขวัญทั้งในเวทีมวยราชดำเนิน, สนามมวยเวทีลุมพินี และเป็นนักมวยไทยที่มีผลงานในเค-วัน

## ประวัติ
สกัดเพชร อินแกรมยิม เป็นนักมวยไทยที่มีผลงานการแข่งขันมากว่า 100 ครั้ง สกัดเพชรเคยร่วมการแข่งขันมวยรอบมาราธอนเงินล้าน ที่เวทีมวยชั่วคราว สนามกีฬากลาง ค่ายสุรนารี จังหวัดนครราชสีมา ในวันที่ 19 พฤศจิกายน พ.ศ. 2549 ในวันที่ 15 พฤศจิกายน พ.ศ. 2552 สกัดเพชรได้แพ้ให้กับเอ็กซ์ตร้า ส.ฤกษ์ชัย ซึ่งเป็นคู่เอกของรายการศึกอัศวินดำก่อเกียรติ เวทีมวยรามอินทรา ในรุ่น 136 ปอนด์ โดยสกัดเพชรเป็นฝ่ายแพ้คะแนน และในวันที่ 3 ตุลาคม พ.ศ. 2553 สกัดเพชรสามารถผ่านเข้าสู่รอบ 16 คนสุดท้ายในรายการเค-วันเวิลด์แมกซ์ ซึ่งจัดขึ้นที่โอลิมปิกสเตเดียม โซล ประเทศเกาหลีใต้ โดยได้พบกับไมเคิล กลอโกวสกี ซึ่งเป็นนักชกจากโปแลนด์

## เกียรติประวัติ
* อดีตแชมป์รุ่นซูเปอร์ไลท์เวท น้ำหนักไม่เกิน 140 ปอนด์ เวทีมวยราชดำเนิน
* อดีตแชมป์รุ่นซูเปอร์ไลท์เวท น้ำหนักไม่เกิน 140 ปอนด์ สนามมวยเวทีลุมพินี
* อดีตแชมป์มวยมิตซูบิชิ สตราดา

## อ้างอิง

## แหล่งข้อมูลอื่น
* PROFILE OF SAGADPET INGRAM-GYM  
* Sagatpet IngramGym vs Michal Glogowski 
* ลัดฟ้ามวยไทยไปกับ ป๋อง ลำปาง 14 ก.ย.
* Sagatpetch IngramGym Interview  
* Sagatpetch Ingram Gym  
* 

หมวดหมู่:นักมวยไทยชาวไทย
หมวดหมู่:คิกบ็อกเซอร์ชาวไทย
หมวดหมู่:นักมวยเค-วัน
หมวดหมู่:นักมวยจากจังหวัดพัทลุง
ซินบี แตวุง

**ซินบี แตวุง** ()  หรือเป็นที่รู้จักกันในชื่อ **ต.ปฏัก ส.จุลเสน** เกิดวันที่ 24 กันยายน พ.ศ. 2522 เป็นนักมวยไทยและนักมวยเค-วันชาวไทย ส่วนสูง 176 ซม. เขาเป็นแชมป์รายการ KOMA ใน พ.ศ. 2548 นอกจากนี้ เขายังสอนมวยไทยให้แก่ชาวต่างชาติ และมีส่วนสำคัญในการเผยแพร่มวยไทยที่ประเทศเกาหลีใต้

## ประวัติ
ซินบีเกิดที่จังหวัดสงขลา ประเทศไทย เติบโตมาพร้อมกับพี่น้องสองคน บิดาเป็นชาวนา มารดาทำสวนผลไม้ บิดาเริ่มฝึกมวยไทยให้เขากับพี่ชายที่บ้านเมื่อเขามีอายุได้ 9 ปี เขาเริ่มต่อสู้ในช่วงอายุดังกล่าวครั้งแรกโดยใช้ชื่อชก "แหลมสิงห์ ศิษย์ศรชัย" ซึ่งเขาเป็นฝ่ายแพ้คะแนนและได้รับค่าตัว 30 บาท ครั้นเมื่ออายุ 13 ปี ก็ออกจากบ้านและย้ายไปอยู่ที่กรุงเทพฯ กับเพื่อนเพื่อใช้ชีวิตและฝึกมวยไทยที่ลุงเทพอากาศยิม โดยฝึกไปด้วยเรียนไปด้วย จนสำเร็จมัธยมศึกษาตอนปลายเมื่ออายุได้ 19 ปี หลังจากนั้น เขาศึกษาต่อที่วิทยาลัยวิทยาศาสตร์การกีฬา และสำเร็จการศึกษาเมื่ออายุ 24 ปี ในช่วงที่เขาได้ฝึกฝนที่ลุงเทพอากาศยิมนี้เอง เขาได้ร่วมต่อสู้กว่า 100 ครั้งในกรุงเทพฯ จนได้ชื่อเสียงมาจากการต่อสู้ที่สนามมวยลุมพินีและราชดำเนิน

เมื่ออายุได้ 25 ปี เขาเดินทางไปใช้ชีวิตและทำงานที่ประเทศเกาหลีเป็นเวลา 6 เดือนในฐานะครูฝึกสอนมวยไทย และร่วมต่อสู้ในนามของแตวุงมวยไทยยิมที่โซล หลังจากนั้น เขาย้ายไปอยู่ที่จังหวัดภูเก็ต และทำงานที่ราไวย์มวยไทย โรงยิมของเพื่อนชื่อว่า ตุ๊ก ซึ่งรู้จักกันแต่ครั้งที่ฝึกฝนอยู่ในกรุงเทพฯ ต่อมาเมื่อเขาได้ฝึกสอนมวยไทยให้แก่ชาวต่างชาติจำนวนมาก เขาก็เริ่มเรียนภาษาอังกฤษ

พ.ศ. 2548 เขาเดินทางไปอยู่ประเทศอังกฤษเป็นเวลา 1 เดือน เพื่อต่อสู้และสอนวิชามวยไทยที่โทรจันยิมในเมืองเบอร์มิงแฮม รวมถึงเป็นผู้ชนะรายการ KOMA ที่ประเทศเกาหลีใต้ ต่อมาใน พ.ศ. 2549 เขาเดินทางไปต่อสู้ที่ซิดนีย์ ประเทศออสเตรเลีย รวมทั้งร่วมต่อสู้ในรายการ KOMA อีกครั้งหนึ่ง

ระหว่าง พ.ศ. 2549 ถึง 2550 เขาได้ร่วมการแข่งขันเค-วัน 3 ครั้ง โดยได้รับการสนับสนุนจากประเทศเกาหลีใต้ ซึ่งเขาเป็นฝ่ายชนะ 2 ครั้ง แพ้ 1 ครั้ง

ภายหลัง เขาเปิดค่ายมวยไทยของตนเองชื่อ ซินบีมวยไทย ที่จังหวัดภูเก็ต ประเทศไทย ลิม ชีบิน ซึ่งเป็นนักมวยคิกบ็อกซิงชาวเกาหลีใต้ เคยเดินทางมาเรียนมวยไทยที่ค่ายแห่งนี้เมื่อเดือนมกราคม พ.ศ. 2550

## ชีวิตส่วนตัว
ซินบี แตวุง เคยคบกับแฟนชาวเยอรมัน โดยทั้งคู่ลงทุนเปิดค่ายมวยระยะหนึ่งก่อนเลิกรากันภายหลัง

## ดูเพิ่ม
* มวยไทย
* ลิม ชีบิน
* เค-วัน

## อ้างอิง

* 신비태웅 "존 웨인파와 대결, 누가 이기든 실신 KO될 것" 
* 코마걸의 환상적인 등의 곡선 

## แหล่งข้อมูลอื่น
* 
* Official website of Sinbi Taewoong 
* Sinbi Muay Thai training Camp Thailand, Muay Thai Gym of Sinbi Taewoong in Phuket Thailand
* muaythai2000.com fighters profile of Sinbi Taewoong in Best Fighter Chart  (select YODWANPADED FIGHTS from drop-down list)

หมวดหมู่:บุคคลจากอำเภอนาทวี
หมวดหมู่:นักมวยไทยชาวไทย
หมวดหมู่:ผู้ฝึกสอนมวยไทย
หมวดหมู่:โปรโมเตอร์มวยไทย
หมวดหมู่:โปรโมเตอร์มวยชาวไทย
หมวดหมู่:บุคคลในวงการมวยไทย
หมวดหมู่:นักมวยจากจังหวัดสงขลา
การเลือกตั้งคณะมนตรีความมั่นคงแห่งสหประชาชาติ พ.ศ. 2553

**การเลือกตั้งคณะมนตรีความมั่นคงแห่งสหประชาชาติ พ.ศ. 2553** จัดขึ้นเมื่อวันที่ 12 ตุลาคม พ.ศ. 2553 ระหว่างสมัยประชุมที่ 65 ของสมัชชาใหญ่แห่งสหประชาชาติ ซึ่งจัดขึ้นที่สำนักงานใหญ่สหประชาชาติในนครนิวยอร์ก การเลือกตั้งดังกล่าวเป็นการเลือกสมาชิกคณะมนตรีไม่ถาวรจำนวนห้าที่นั่งในคณะมนตรีความมั่นคงแห่งสหประชาชาติ โดยดำรงตำแหน่งเป็นเวลาสองปี เริ่มตั้งแต่วันที่ 1 มกราคม พ.ศ. 2554

ตามกฎการเวียนของคณะมนตรีความมั่นคง ทำให้สมาชิกคณะมนตรีความมั่นคงเวียนไปในแต่ละกลุ่มภูมิภาคซึ่งรัฐสมาชิกสหประชาชาติเดิมได้แบ่งกันเองเพื่อจุดประสงค์ด้านการลงคะแนนและการเป็นผู้แทน สำหรับตำแหน่งที่ว่างลงทั้งห้าจัดสรรให้กับภูมิภาคต่าง ๆ ดังนี้:
* หนึ่งที่นั่งสำหรับทวีปแอฟริกา (ซึ่งยูกันดาดำรงตำแหน่งอยู่)
* หนึ่งที่นั่งสำหรับทวีปเอเชีย (ซึ่งญี่ปุ่นดำรงตำแหน่งอยู่)
* หนึ่งที่นั่งสำหรับละตินอเมริกา (ซึ่งเม็กซิโกดำรงตำแหน่งอยู่)
* สองที่นั่งสำหรับยุโรปตะวันตกและกลุ่มอื่น (ซึ่งออสเตรียและตุรกีดำรงตำแหน่งอยู่)

สมาชิกที่ได้รับการเลือกตั้งจะดำรงตำแหน่งสมาชิกคณะมนตรีความมั่นคงระหว่าง พ.ศ. 2554-55

สำหรับยุโรปตะวันตกและกลุ่มอื่น เยอรมนี ตลอดจนแคนาดา และโปรตุเกส ได้เสนอชื่อเข้ารับการเลือกตั้ง ส่วนอินเดียชนะแบบไร้คู่แข่งในที่นั่งสำหรับทวีปเอเชีย เมื่อคาซัคสถานยอมถอนตัวจากการเสนอชื่อ แอฟริกาใต้จากทวีปแอฟริกาชนะแบบไร้คู่แข่งเช่นดันหลังได้รับการสนับสนุนจากสหภาพแอฟริกา หลังจากยอมถอนตัวให้กับบราซิลในการเลือกตั้งคณะมนตรีความมั่นคงใน พ.ศ. 2552 โคลอมเบียก็ได้รับเลือกตั้งโดยไม่มีคู่แข่งอีกประเทศหนึ่ง สำหรับการเลือกตั้งในยุโรปตะวันตกและกลุ่มอื่นเป็นดังนี้:

; หมายเหตุ :
: 1 เยอรมนีได้รับเลือกเนื่องจากได้รับเสียงส่วนใหญ่กว่าสองในสาม
: 2 หลังการลงคะแนนเสียงรอบนี้ แคนาดาถอนการเสนอชื่อของตน
: 3 โปรตุเกสได้รับเลือก

## อ้างอิง

หมวดหมู่:การเลือกตั้งใน พ.ศ. 2553
หมวดหมู่:คณะมนตรีความมั่นคงแห่งสหประชาชาติ
กลุ่มยุโรปตะวันตกและอื่น ๆ

**กลุ่มยุโรปตะวันตกและอื่น ๆ** (; **WEOG**) เป็นการแบ่งกลุ่มภูมิภาคอย่างไม่เป็นทางการกลุ่มหนึ่งในสหประชาชาติ โดยทำหน้าที่เป็นกลุ่มลงคะแนนเสียงและที่ประชุมแลกเปลี่ยนความคิดเห็นเจรจา กลุ่มลงคะแนนเสียงภูมิภาคนี้ได้รับการก่อตั้งใน พ.ศ. 2504 เพื่อสนับสนุนการเลือกตั้งในหน่วยงานหลายหน่วยของสหประชาชาติจากกลุ่มภูมิภาค ประเทศสมาชิกเกือบทั้งหมดตั้งอยู่ในยุโรปตะวันตก แต่กลุ่มดังกล่าวไม่ปกติตรงที่ปัจจัยทางภูมิศาสตร์ไม่ใช่ปัจจัยตัดสินเพียงอย่างเดียวว่าประเทศใดบ้างที่อยู่ในกลุ่มนี้ ทวีปยุโรปแบ่งออกเป็นกลุ่มกลุ่มยุโรปตะวันตกและอื่น ๆ และกลุ่มยุโรปตะวันออก นอกจากนั้น กลุ่มนี้ยังประกอบด้วยแคนาดา ออสเตรเลีย และนิวซีแลนด์ ซึ่งมีวัฒนธรรมและการเมืองสืบทอดมาจากรัฐยุโรปตะวันตกแต่ตั้งอยู่ห่างจากกันมาก ทางกลุ่มยังประกอบด้วยผู้สังเกตการณ์ ได้แก่ สหรัฐอเมริกา (ซึ่งไม่สามารถลงคะแนนเสียง แต่สามารถเสนอชื่อให้กับสมัชชาใหญ่แห่งสหประชาชาติได้) และสมาชิกเต็มชั่วคราว ได้แก่ อิสราเอล (บนพื้นฐานของ "การต่ออายุสมาชิกภาพเต็มตัวชั่วคราวอย่างถาวร")

ใน พ.ศ. 2550 กลุ่มประกอบด้วยรัฐสมาชิก 28 ประเทศ และได้รับการอนุมัติอีกครั้งหนึ่งใน พ.ศ. 2553

## รัฐสมาชิก
### รัฐสมาชิกถาวรในยุโรปตะวันตก

*
*
*
*
*
*
*
*

*
*
*
* ลักเซมเบิร์ก
*
*
*
*

*
*
*
*
*
*
*

### รัฐสมาชิกถาวรอื่น
*
*
*

### รัฐสมาชิกมีสิทธิ์ขาดในกลุ่ม บนพื้นฐานของการต่ออายุสสมาชิกภาพเต็มตัวชั่วคราวอย่างถาวร
*: ในเดือนพฤษภาคม พ.ศ. 2543 อิสราเอล ถึงแม้ว่าในแง่ของภูมิศาสตร์แล้วจะเป็นส่วนหนึ่งของกลุ่มเอเชีย แต่ได้รับการขัดขวางโดยกลุ่มประเทศอาหรับ จึงได้ทำให้อิสราเอลกลายเป็นสมาชิกเต็มตัวของกลุ่มยุโรปตะวันตกและอื่น ๆ บนพื้นฐานชั่วคราว (สามารถเปลี่ยนแปลงกลับคืนสภาพได้) ในสำนักงานใหญ่ของกลุ่มยุโรปตะวันตกและกุล่มอื่นในสหรัฐอเมริกา ซึ่งเป็นการเปิดโอกาสให้อิสราเอลสามารถเสนอชื่อประเทศสำหรับการลงคะแนนเสียงเลือกตั้งในหน่วยงานทั้งหลายของสมัชชาใหญ่แห่งสหประชาชาติได้ พ.ศ. 2547 อิสราเอลได้รับการต่ออายุสมาชิกภาพอย่างถาวร (ในสำนักงานใหญ่ของกลุ่มกลุ่มยุโรปตะวันตกและอื่น ๆในสหรัฐ ขณะที่ยังเป็นผู้สังเกตการณ์ในสำนักงานสหประชาชาติในเจนีวา โรม และเวียนนา) 14 มิถุนายน พ.ศ. 2548 แดน กิลเลอร์แมน ได้รับเลือกให้ดำรงตำแหน่งรองประธานสมัชชาใหญ่แห่งสหประชาชาติคนที่ 60 ซึ่งชาวอิสราเอลคนสุดท้ายที่ดำรงตำแหน่งดังกล่าว คือ อุปทูตสหรัฐ อับบา อีบัน ใน พ.ศ. 2495 การสมัครของอิสราเอลได้รับการเสนอโดยกลุ่มกลุ่มยุโรปตะวันตกและอื่น ๆ สหประชาชาติ ในตำแหน่งดังกล่าว กิลเลอร์แมนได้มีบทบาทเป็นศูนย์กลางในการเจรจาระยะแรกของความขัดแย้งอิสราเอล-เลบานอน พ.ศ. 2549

### รัฐสมาชิกมีสิทธิ์ในกลุ่ม บนพื้นฐานไม่มีสิทธิ์ขาด
* ได้เป็นสมาชิกเต็มตัวทั้งกลุ่มกลุ่มยุโรปตะวันตกและอื่น ๆและกลุ่มเอเชีย แต่สำหรับจุดประสงค์ด้านการเลือกตั้งแล้ว ได้รับการพิจารณาว่าเป็นสมาชิกของกลุ่มกลุ่มยุโรปตะวันตกและอื่น ๆ

## ผู้สังเกตการณ์
*: สมัครใจเลือกที่จะไม่เข้าเป็นสมาชิกของกลุ่ม และเข้าร่วมการประชุมในฐานะผู้สังเกตการณ์เท่านั้น อย่างไรก็ตาม สหรัฐอเมริกาได้รับการพิจารณาว่าเป็นสมาชิกจากการเสนอชื่อในจุดประสงค์การเลือกตั้งในสมัชชาใหญ่แห่งสหประชาชาติ

## ข้อเสนอในการจัดระเบียบกลุ่มใหม่
พ.ศ. 2543 ครบรอบหนึ่งปีการดำรงสมาชิกภาพกลุ่มเอเชียของนาอูรู ทำให้ได้รับการเรียกร้องจากประเทศให้จัดตั้งกลุ่มภูมิภาคโอเชียเนียขึ้น ร่วมไปถึงออสเตรเลียและนิวซีแลนด์ ภายในระบบการเลือกตั้งภูมิภาคสหประชาชาติ

## อ้างอิง

หมวดหมู่:สหประชาชาติ
สโตรมาโตไลต์

[right|thumb|220px|สโตรมาโตไลต์สมัยใหม่ในชาร์กเบย์ [รัฐเวสเทิร์นออสเตรเลีย]]
**สโตรมาโตไลต์** () เป็นโครงสร้างคล้ายหินพิเศษซึ่งมักเกิดจากการงอกพอกพูนในบริเวณน้ำตื้น เกิดขึ้นจากแบคทีเรีย อย่างเช่น สาหร่ายสีเขียวแกมน้ำเงิน (ไซยาโนแบคทีเรีย) นอกจากนี้ ยังอาจเกิดจากแบคทีเรียและสาหร่ายเซลล์เดียวชนิดอื่นได้อีกด้วย

## ลักษณะ
เมือกที่แบคทีเรียหลั่งออกมาจะดักจับตะกอนขนาดเล็กเอาไว้ ก่อนที่จะถูกยึดเข้าด้วยกันด้วยแคลเซียมคาร์บอเนต ซึ่งมาจากแบคทีเรียอีกเช่นกัน ทั้งหมดทำให้เกิดขึ้นเป็นโครงสร้างที่พบเห็นได้ตามชายทะเลบริเวณอ่าวบางแห่ง ไซยาโนแบคทีเรียใช้น้ำ คาร์บอนไดออกไซด์ และแสงอาทิตย์เพื่อสร้างอาหาร ตลอดจนได้ผลิตภัณฑ์เป็นก๊าซออกซิเจน 

## ความสำคัญ
ความสำคัญของสโตรมาโตไลต์คือ พวกมันเป็นหลักฐานฟอสซิลของสิ่งมีชีวิตที่เก่าแก่ที่สุดบนโลก สโตรมาโตไลต์ที่เก่าแก่ที่สุดมีอายุมากถึง 3,450 ล้านปี ระหว่างบรมยุคอาร์เคียน

## สิ่งมีชีวิตชนิดแรกของโลก
ไซยาโนแบคทีเรียยุคแรกเป็นที่คาดกันว่ามีส่วนสำคัญต่อการเพิ่มปริมาณแก๊สออกซิเจนขึ้นอย่างมากในชั้นบรรยากาศยุคแรกเริ่มของโลกผ่านกระบวนการสังเคราะห์ด้วยแสง

## อ้างอิง

หมวดหมู่:ซากดึกดำบรรพ์
สปีดแชนเนล

**สปีด แชนแนล** () เป็นช่องรายการโทรทัศน์ทางทรูวิชั่นส์ โดยเป็นการร่วมทุนระหว่างบรอดคาซท์ ไทย เทเลวิชั่นและ เซิร์ช เอนเตอร์เทนเมนต์ มีเนื้อหาเกี่ยวกับโลกยานยนต์ ออกอากาศเป็นครั้งแรกทางทรูวิชั่นส์เป็นการทดลองออกอากาศเมื่อวันที่ 1 พฤศจิกายนพ.ศ. 2553 และได้ออกอากาศจริงในวันที่ 1 มกราคม พ.ศ. 2554 ในระบบดิจิตอล ทรูวิชั่นส์ช่อง 72

## รายการที่ออกอากาศ
### รายการสด
* Speed News
* Speed Talk
* Speed Rider

### รายการปกติ
* Speed Test 
* Speed Options
* Speed Shutter 
* รถนิยม 
* Cool Machine
* Motorsport Vaniety No.72 REAL RACE 
* Motoring  
* Show Off
* Bike Life  
* RACE SHOW  
* SEXY WASH 
* Yes! I'am (ชื่อเดิม HANG OVER+)
* ชีวาคลาสสิก
* CARNATOMY 
* ล้อหมุน
* MaxTV 
* คัน สุดขั้ว
* Character คนมีสไตล์
* Two Wheels Time
* Speed Drift 
* Speed Up
* Speed Race Truck
* Speed TTX Treme
* โลกใบใหม่ บายเมืองไทยดอตคอม สารคดี ท่องเที่ยวผจญภัย กึ่งเรียลริตี้ 

### รายการพิเศษ
* Drift Competition Thailand 2012 
* Go For Speed (การ์ตูน)
* Speed Drift 

## ผังรายการออกอากาศ

**หมายเหตุ** :

## ผู้ดำเนินรายการ

## รายการในอดีต
### รายการสด
* Speed Knows
* AOTO TELLER 
* The Lucky Number

### รายการปกติ
* MISS Variety
* โกคาร์ท
* Hi Speed
* The Legens of Super Car Thailand
* YAMAHA Yes! D-Day
* Wave Runner
* Bike's Bigger
* คลินิก ลดอุบัติเหตุ

### รายการพิเศษ
* Motor Expo 2010
* Motor Sport MC Challenge the Style by Toyota 
* KOMATSU Thailand Competition 2011 : “ขุดปั๊ป รับเงินล้าน”   สนาม 2 พิษณุโลก (ออกอากาศ 1 พฤษภาคม 2554)
* Motor Show 2011
* Frankurt Motor Show 2011
* Drift Competition Thailand 2011

## ดูเพิ่ม
* บรอดคาซท์ ไทย เทเลวิชั่น

## อ้างอิง

* อาร์ม วิบูลย์ ดึงลูกบอสวิก 3 ลงขันเฉียด 100 ล้านเปิดช่องสปีดแชนแนล '''ผู้จัดการออนไลน์''' 
* สปีดแชนแนล"คืบ "โบ๊ต"ผุดสปีดเกิร์ล '''ข่าวสด'''
* บีม ปล่อย 2 รายการเอาใจคนรักรถทางสปีด แชนแนล  '''daradaily'''

หมวดหมู่:ทรูวิชั่นส์
ศาลาราย วัดพระศรีรัตนศาสดาราม

thumb|right|300px|พระอุโบสถ และศาลาราย
**ศาลาราย**
ศาลาราย พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างขึ้นมีเป็นศาลาโถงไม่มีฝา จำนวน 12 หลัง ตั้งอยู่รายรอบพระอุโบสถ ด้านทิศเหนือ และทิศใต้มีจำนวนด้านละ 4 หลัง ทิศตะวันออก และทิศตะวันตกมีจำนวนด้านละ 2 หลัง แต่ไม่ปรากฏหลักฐานว่ามีรูปร่างลักษณะแบบใด ใช้เป็นที่อ่านหนังสือศาสนาให้ราษฎรที่ไม่รู้หนังสือฟังเวลามีงานหรือวัน สำคัญทางพระพุทธศาสนา และได้รับการบูรณปฏิสังขรณ์ ในสมัยรัชกาลที่ 3 และรัชกาลที่ 4 ด้วย มีลักษณะเหมือนกันทั้งรูปร่าง ขนาดและความสูง ลักษณะเป็นศาลาโถงขนาด 2 ห้อง หลังคาทรงไทย มุงด้วยกระเบื้องดินเผาเคลือบสี โดยมีพื้นสีน้ำเงินขอบสีส้ม หน้าบันเป็นรูปเทพนม บนพื้นกระจกสีขาว มีลาย กระหนกประกอบโดยรอบบนกระจกพื้นสีน้ำเงิน ประดับด้วยช่อฟ้า ใบระกา หางหงส์และนาคสะดุ้งทำด้วยไม้ มีคันทวยไม้จำหลักลายเป็นรูปพญานาครองรับชายคาโดยรอบ เพดานฉลุฉายปิดทองบนพื้นชาด เสาเป็นเสาสี่เหลี่ยมฉาบปูนย่อเหลี่ยม ระหว่างเสาทำเป็นคูหาโค้งตอนมุม พื้นซึ่งทำเป็น 2 ระดับปูด้วยหินอ่อน ปัจจุบันทุกวันเข้าพรรษา วันกลางพรรษา และ วันออกพรรษา จะมีนักเรียนไปสวดโอ้เอ้วิหารรายในศาลารายเหล่านี้ด้วย

หมวดหมู่:วัดพระศรีรัตนศาสดาราม
คณะกรรมการการบินระหว่างรัฐ

thumb|IAC/MAK head office
**คณะกรรมการการบินระหว่างรัฐ** (**IAC**) () เป็นองค์การบริหารซึ่งควบคุมการใช้และการบริหารการบินพลเรือนในเครือจักรภพรัฐเอกราช คณะกรรมการดังกล่าวได้รับการก่อตั้งใน พ.ศ. 2534 เมื่อรัฐอดีตสหภาพโซเวียตทั้ง 12 ประเทศได้ร่วมลงนามในความตกลงระหว่างรัฐบาลว่าด้วยการบินพลเรือนและการใช้น่านฟ้า คณะกรรมการดังกล่าวมีสำนักงานใหญ่ตั้งอยู่ที่มอสโก ประเทศรัสเซีย

คณะกรรมการสืบสวนอุบัติเหตุของคณะกรรมการดังกล่าวมักเป็นผู้สืบสวนอุบัติเหตุทางการบินในอดีตสาธารณรัฐโซเวียต

รัฐที่ร่วมลงนามในคณะกรรมการดังกล่าว ประกอบด้วย อาเซอร์ไบจาน, เบลารุส, จอร์เจีย (ปัจจุบันถอนตัวออกแล้ว), คาซัคสถาน, คีร์กีซสถาน, มอลโดวา, รัสเซีย, ทาจิกิสถาน, เติร์กเมนิสถาน และอุซเบกิสถาน

## ดูเพิ่ม
* คณะกรรมการความปลอดภัยทางการคมนาคมแห่งชาติ (NTSB) - สหรัฐ
* คณะกรรมการสอบสวนกรณีอันเกี่ยวกับอุบัติเหตุของอากาศยานในราชอาณาจักร (AAIC) - ประเทศไทย
* หน่วยงานสืบสวนอุบัติเหตุทางอากาศ (AAIB) - สหราชอาณาจักร
* คณะกรรมการความปลอดภัยด้านการขนส่งแห่งประเทศญี่ปุ่น (JTSB) - ประเทศญี่ปุ่น
* สำนักงานวิเคราะห์และสอบสวนการบินพลเรือน (BEA) - ประเทศฝรั่งเศส
* กรมการบินพลเรือนแห่งประเทศจีน (CAAC) - ประเทศจีน
* การสืบสวนอุบัติเหตุทางอากาศแห่งสำนักรัฐบาลกลางเยอรมัน (BFU) - ประเทศเยอรมนี

## อ้างอิง

## แหล่งข้อมูลอื่น
*  คณะกรรมการการบินระหว่างรัฐ
*  คณะกรรมการการบินระหว่างรัฐ (old website)

หมวดหมู่:การบินพลเรือน
ทราวิฑ

**ทราวิฑ** หรือ **ทราวิฑะ** () หรือ **มิลักขะ** () หรือ **ดราวิเดียน** () เป็นคำที่ชาวอารยัน (ชาวอิหร่านโบราณ) ใช้เรียกชาวทมิฬ ซึ่งเป็นชาวพื้นเมืองเดิมของอินเดีย โดยดูถูกว่า ชาวพื้นเมืองที่มีความล้าหลัง มีวิถีชีวิต วัฒนธรรมประเพณีที่แปลกประหลาด และเป็นที่เกลียดชังของชาวอารยันผู้ดำรงอารยธรรมเมโสโปเตเมีย นอกจากนี้ มีคำกล่าวว่า "เรารับความเกลียดชังมิลักขะมาจากพระสงฆ์ในศาสนาลังกาวงศ์"

## ประวัติศาสตร์
ก่อนที่ชาวอารยัน (ชาวตะวันตกเรียกว่าชาวเปอร์เซีย) ซึ่งเป็นชาวอิหร่านโบราณ จะอพยพเข้ามาในดินแดนชมพูทวีป มีชาวทราวิฑะ หมายถึง ชาวทมิฬเดิมอาศัยอยู่แถบลุ่มแม่น้ำสินธุมานานกว่า 1,500 ปี ก่อนคริสตกาล

มีทั้งภาษาทมิฬ และอักษรทมิฬ บ่งบอกถึงความเป็นรัฐชาติในอดีต ปัจจุบันกลายเป็นชนกลุ่มน้อย ที่มีภาษาตนเองอย่างเป็นทางการใน อินเดีย ศรีลังกา และสิงคโปร์
## ประชากร
# ในอินเดีย ประมาณ 300 ล้านคน ร้อยละ 25 
# ในศรีลังกา ประมาณ 1.6 ล้านคน ร้อยละ 8
# ในสิงคโปร์ ประมาณ 0.4 ล้านคน ร้อยละ 8.1

## อ้างอิง

หมวดหมู่:ชนเผ่า
หมวดหมู่:กลุ่มชาติพันธุ์
หมวดหมู่:ประเภทของกลุ่มชนทางมานุษยวิทยา
วอตส์มายเนม? (เพลงสนูป ด็อกกี้ ด็อกก์)

"**วอตส์มายเนม?**" () หรือเรียกว่า "**ฮู แอม ไอ? (วอตส์มายเนม?)**" () เป็นซิงเกิลเปิดตัวของแร็ปเปอร์ สนูป ด็อกกี้ ด็อกก์จากอั้ลบั้มชุดแรก *[[Doggystyle]]* เพลงนี้ได้ขึ้นท็อปเท็นฮิตใน บิลบอร์ดฮอต 100 ติดอันดับที่ #8 ในปี 1994

## อ้างอิง
* http://www.snoopdogg.com/discography/detail.aspx?pid=1428 

หมวดหมู่:ซิงเกิลในปี พ.ศ. 2536
อิม ชี-บิน

**อิม ชี-บิน** (; ) เกิดวันที่ 9 ตุลาคม ค.ศ. 1979 เป็นทั้งนักมวยไทย และมวยคิกบ็อกซิ่งรุ่นมิดเดิลเวทชาวเกาหลีใต้จากข่านยิม/ทีมชีบิน ในโซล ประเทศเกาหลีใต้ เขาเป็นแชมป์โคเรียเค-วัน แมกซ์ สามสมัย ซึ่งในขณะนี้เขากำลังเข้าร่วมแข่งขันในเค-วัน แม็กซ์ และเคยเรียนมวยไทยที่ซินบียิม โดยมีซินบี แตวุง นักมวยไทยชาวไทยเป็นเจ้าของ ก่อนที่เขาจะสร้างโรงยิมเป็นของตัวเองที่มีชื่อว่า เดอะข่าน ที่โซล ในเวลาต่อมา

## ประวัติ
อิม ชี-บิน ได้เปิดตัวในเค-วันครั้งแรก ในรายการเค-วัน เวิลด์ แมกซ์ 2005 โอเพ่น ในการต่อสู้ปราบคู่แข่งซึ่งจัดสถานที่ขึ้นสำหรับ เค-วัน เวิลด์แมกซ์ ไฟนอล โดยพบกับเจ้าของตำนาน เค-วัน แมกซ์ ที่มีชื่อว่ามาซาโตะ โดยลิมได้พ่ายแพ้ด้วยการตัดสินอย่างเป็นเอกฉันท์ ในปีถัดมา อิมได้รับการเปิดตัวและชนะรายการเค-วัน ไฟท์ติ้งเน็ตเวิร์ก ข่าน 2006 ในปูซาน เขาได้เอาชนะซู ฮวานลี ด้วยเทคนิเคิลน็อคเอาท์ และผ่านการคัดเลือกใน เค-วัน เวิลด์แมกซ์ 2006 โอเพ่น เช่นเดียวกับปีก่อนที่อิมไม่สามารถเข้าสู่รอบสุดท้าย เขาได้พ่ายแพ้ให้กับทาคายูกิ โคฮิรูอิมากิ โดยเป็นฝ่ายแพ้ไปด้วยเทคนิเคิลน็อคเอาท์

อิมได้หวนกลับมาอีกครั้งในรายการเค-วัน ไฟท์ติ้งเน็ตเวิร์ก ข่าน 2007 อินโซล เนื่องจากชัยชนะในปีก่อนของเขานั้นเป็นที่ชื่นชอบของผู้คน เขาพยายามแสดงความก้าวหน้า แต่ก็แพ้ในรอบไฟนอลในนัดรี-แมตช์ ของคู่ชกเดิมที่มีชื่อว่าซู ฮวานลี โดยลิมเป็นฝ่ายแพ้น็อค นั่นหมายความว่าเขาไม่สามารถที่จะเข้าร่วมแข่งขันในรายการเค-วัน เวิลด์แมกซ์ ไฟนอลอิลิมิเนชั่นได้ ในค.ศ. 2008 อิมชนะรายการเค-วัน เอเชียแมกซ์ 2008 อินโซล เอเชียทัวร์นาเมนท์ ตามกระแสนิยมของการทำลาย โดยสามารถหยุดยั้งคู่ชกได้ทั้งสามราย ก่อนที่จะแพ้ในรายการเค-วัน เวิลด์แมกซ์ไฟนอล 16 ในภายหลัง เช่นเดียวกับความพยายามของเขาก่อนหน้านี้ที่เขาไม่สามารถเข้าสู่รอบไฟนอล โดยได้แพ้ให้กับยาสุฮิโร่ คิโดะ โดยการชนะน็อค

ค.ศ. 2009 เป็นอีกครั้งที่ได้เห็นอิมเข้าร่วมการแข่งขัน และชนะรายการคัดเลือกระดับภูมิภาค โดยการตีซู ฮวานลี ซึ่งเป็นคู่แข่งในท้องถิ่นของตน และผ่านการคัดเลือกเข้าสู่การแข่งขันรายการเค-วัน เวิลด์แมกซ์ ไฟนอล ได้ในที่สุด แล้วก็เป็นอีกครั้งหนึ่งที่อิมไม่สามารถสร้างอันดับให้กับตนเองได้ เขาได้แพ้คะแนนตัดสินให้กับนักต่อสู้ชาวญี่ปุ่นที่มีชื่อว่ายูยะ ยามาโมโต้ เนื่องจากอาการบาดเจ็บทำให้เขาพบว่ามีโอกาสจำกัดสำหรับค.ศ. 2010 และไม่มีโอกาสเข้าสู่รายการเค-วัน เวิลด์แมกซ์ไฟนอล ได้ในครั้งนั้น แม้ว่าเขามีผลงานไฮไลท์เพียงรายการเดียวในปีดังกล่าว แต่อย่างไรก็ตาม เขาก็สามารถชนะ วาลเด็ท กาชิ โดยใช้เวลาเพียง 16 วินาที ในรายการ W.A.K.O. 2010 โปรเวิลด์ชาเลนจ์

## ตำแหน่งที่ชนะ
* แชมป์รายการ เค-วัน อะวอร์ด & แมกซ์โคเรีย 2009
* แชมป์รายการ เค-วัน เอเชียแมกซ์ 2008 อินโซล เอเชียทัวร์นาเมนท์
* รองชนะเลิศ เค-วัน ไฟท์ติ้งเน็ตเวิร์ก ข่าน 2007 อินโซล
* แชมป์รายการ เค-วัน ไฟท์ติ้งเน็ตเวิร์ก ข่าน 2006 อินปูซาน

## สถิติการแข่งขัน

## ดูเพิ่ม
* ซินบี แตวุง
* ซู ฮวานลี

## อ้างอิง

## แหล่งข้อมูลอื่น
* K-1.de - Your Source for Everything K-1 - Chi Bin Lim fighter's profile

หมวดหมู่:นักมวยไทยชาวเกาหลีใต้
หมวดหมู่:คิกบ็อกเซอร์
หมวดหมู่:นักกีฬาจากโซล
มาทิสยาฮู

**แมตทิว พอล มิลเลอร์** () หรือเป็นที่รู้จักในชื่อ **มาทิสยาฮู** () เป็นนักดนตรี ชาวอเมริกัน-ยิว ศาสนายิวนิกายฮาสิดิก เป็นที่รู้จักในการนำรวมรูปแบบของยิวดั้งเดิมเข้ากับดนตรีเร้กเก้ ร็อก และบีตบอกซ์ ฮิปฮอป ซิงเกิลแรกของมาทิสยาฮูที่ชื่อ "King Without a Crown"  ติดในท็อป 40 และตั้งแต่ปี 2004 เขาได้ออกสตูดิโออัลบั้ม 3 ชุด และอัลบั้มแสดงสด 2 ชุด รีมิกซ์ 2 ชุด และดีวีดีคอนเสิร์ต 1 ชุด ในการทำงานของเขา มาทิสยาฮูทำงานร่วมกับบิล ลาสเวล และโปรดิวเซอร์เพลงเร้กเก้ สลายแอนด์ร็อบบี

## อ้างอิง

หมวดหมู่:นักร้องอเมริกัน
หมวดหมู่:บุคคลจากรัฐเพนซิลเวเนีย
กลุ่มเคลื่อนที่

**กลุ่มเคลื่อนที่** (moving group) คือกระจุกดาวประเภทหนึ่งซึ่งเป็นกลุ่มของดาวฤกษ์ที่ก่อตัวขึ้นในประมาณช่วงเวลาเดียวกันจากเมฆโมเลกุลเดียวกัน

ชื่อนี้ใช้เมื่อไม่ได้สังเกตว่าเป็นกลุ่มที่เกาะกันเหนียวแน่นในเชิงพื้นที่ แต่เป็นที่รู้จักเป็นครั้งแรกว่าเป็นกลุ่มดาวฤกษ์ที่มีจุดกำเนิดร่วมกัน เนื่องจากลักษณะทั่วไป เช่น การเคลื่อนที่เฉพาะ อายุ และ องค์ประกอบทางเคมี ที่เหมาะสม

ดังที่ทราบกันอย่างกว้างขวางในขณะนี้ ดาวฤกษ์กลุ่มประชากร I ส่วนใหญ่ที่ก่อตัวในจานดาราจักรก่อตัวขึ้นภายในเมฆโมเลกุล ดาวฤกษ์เหล่านี้ซึ่งก่อตัวขึ้นในเวลาเดียวกันมักจะก่อตัวเป็นกระจุกดาวเปิดที่มีดาวนับหมื่นนับพันดวง ซึ่งค่อย ๆ สลายไปตามกาลเวลา กลุ่มของดาวฤกษ์ที่แยกออกจากแกนกลางของกระจุกเรียกว่า ชุมนุมดาว กลุ่มเคลื่อนที่คือกลุ่มของส่วนที่เหลือของกระจุกดาวนี้ซึ่งเคลื่อนที่ไปพร้อมกับดาวดวงอื่นในดาราจักร

กลุ่มเคลื่อนที่อาจมีอายุมากถึง 2 พันล้านปี เช่น กลุ่มเคลื่อนที่ HR 1614 หรือมีอายุน้อย เช่น กลุ่มเคลื่อนที่เอบีปลากระโทงแทง ซึ่งมีอายุเพียง 50 ล้านปี

ดาวฤกษ์ที่อยู่ในกลุ่มเคลื่อนที่ก่อตัวขึ้นในเวลาเดียวกันในบริเวณใกล้เคียงในเมฆก๊าซเดียวกัน ดังนั้นแม้ว่าจะถูกผลักออกจากกันในภายหลังโดย แรงน้ำขึ้นน้ำลง ดาวฤกษ์เหล่านั้นก็จะมีอายุ ความเป็นโลหะ และการเคลื่อนที่ (ความเร็วแนวเล็ง และการเคลื่อนที่เฉพาะ) ที่ใกล้เคียงกัน การศึกษาสมบัติเหล่านี้ช่วยให้นักดาราศาสตร์สามารถระบุได้ว่าดาวฤกษ์ดังใด ๆ เป็นส่วนหนึ่งของกลุ่มเคลื่อนที่หรือโครงสร้างเกี่ยวข้องกับมันหรือไม่

แนวคิดเรื่องกลุ่มเคลื่อนที่ได้รับการแนะนำครั้งแรกโดยโอลิน เอกเกน (Olin Eggen) ในทศวรรษ 1960 รายชื่อกลุ่มเคลื่อนที่อายุน้อยที่อยู่ใกล้ที่สุดได้รับการรวบรวมโดยโลเปซ-ซันติอาโกและคณะ (López-Santiago et al.) กลุ่มเคลื่อนที่ที่ใกล้ที่สุดคือ กลุ่มเคลื่อนที่หมีใหญ่ ซึ่งรวมถึงดาวฤกษ์ส่วนใหญ่ของกลุ่มดาวจระเข้ที่เดคลิเนชัน 60° และครอบคลุมไปจนถึงกลุ่มดาวสามเหลี่ยมใต้ ที่เดคลิเนชัน -65°

## อ้างอิง

หมวดหมู่:กระจุกดาวเปิด
สนามแม่เหล็กของดาวฤกษ์

[right|thumb|280px|สนามแม่เหล็กของดวงอาทิตย์ ทำให้เกิดมวลพลาสมาฉีดพุ่งออกมาจำนวนมหาศาล ภาพจาก ''[NOAA*]]

*'สนามแม่เหล็กของดาวฤกษ์''' () คือสนามแม่เหล็กที่เกิดขึ้นจากการเคลื่อนที่ของพลาสมาที่นำกระแสไฟฟ้าภายในดาวฤกษ์ในแถบลำดับหลักซึ่งเผาไหม้ด้วยออกซิเจน การเคลื่อนที่นี้เกิดขึ้นจากการพาความร้อน อันเป็นรูปแบบการถ่ายเทพลังงานอย่างหนึ่งที่เกี่ยวข้องกับการเคลื่อนที่ทางกายภาพของสสาร สนามแม่เหล็กที่เกิดขึ้นในบริเวณนั้นส่งผลต่อพลาสมา ทำให้ยิ่งเพิ่มความดันขึ้นโดยไม่สมดุลกับความหนาแน่น ทำให้เกิดย่านแม่เหล็กเพิ่มสูงขึ้นเมื่อเทียบกับพลาสมาที่เหลือ จนกระทั่งถึงขอบเขตโฟโตสเฟียร์ของดาวฤกษ์ ซึ่งทำให้เกิดจุดบนดาวฤกษ์บนพื้นผิวดาว และเกิดปรากฏการณ์ coronal loop ตามมาด้วย

## อ้างอิง

## แหล่งข้อมูลอื่น
*
*

หมวดหมู่:แม่เหล็ก
หมวดหมู่:ฟิสิกส์ดาราศาสตร์
หมวดหมู่:ดาราศาสตร์ดาวฤกษ์
การหมุนรอบตัวเองของดาวฤกษ์

[right|thumb|280px|ภาพวาดแสดงลักษณะของดาว [Achernar ที่เกิดจากการหมุนด้วยความเร็วสูง]]

**การหมุนรอบตัวเองของดาวฤกษ์** () คือการเคลื่อนที่เชิงมุมของดาวฤกษ์รอบแกนของตัวเอง อัตราการหมุนสามารถวัดได้จากสเปกตรัมของดาว หรือจากระยะเวลาของการเคลื่อนที่ของลักษณะใดๆ ที่ปรากฏบนผิวดาว

การหมุนรอบตัวเองของดาวฤกษ์ทำให้เกิดการโป่งพองบริเวณเส้นศูนย์สูตรอันเนื่องมาจากแรงสู่ศูนย์กลาง ดาวฤกษ์นั้นไม่ใช่วัตถุแข็ง มันจึงสามารถเกิดการหมุนได้หลายแบบแตกต่างกัน ดังนั้นเส้นศูนย์สูตรของดาวฤกษ์จึงอาจหมุนด้วยความเร็วเชิงมุมที่ต่างไปจากจากความเร็วในตำแหน่งละติจูดที่สูงกว่า ความแตกต่างเรื่องอัตราการหมุนในดาวฤกษ์นี้จึงอาจมีบทบาทสำคัญในการสร้างสนามแม่เหล็กของดาวฤกษ์ด้วย

สนามแม่เหล็กของดาวฤกษ์นั้นมีอันตรกิริยากับลมดาวฤกษ์ ขณะที่ลมดาวฤกษ์เคลื่อนออกจากดาว อัตราความเร็วเชิงมุมของมันจะลดลง การที่สนามแม่เหล็กของดาวมีอันตรกิริยากับลมดาวฤกษ์ ทำให้หน่วงการหมุนของดาวฤกษ์ และทำให้ความเร็วเชิงมุมถูกถ่ายจากดาวไปยังลม เมื่อเวลาผ่านไปก็จะทำให้ดาวฤกษ์นั้นค่อยๆ หมุนช้าลง

## อ้างอิง

## แหล่งข้อมูลอื่น
* 

หมวดหมู่:ดาราศาสตร์ดาวฤกษ์
โตงเงอเริน

**โตงเงอเริน** (), **ตงร์** () หรือ **ท็องเงิร์น** () เป็นเมืองและเทศบาลทางใต้ของมณฑลลิมเบิร์กในประเทศเบลเยียม มีพื้นที่ติดต่อกับแม่น้ำเยเกอร์ และเป็นเมืองศูนย์กลางของลิมเบิร์กใต้ โตงเงอเรินเป็นเมืองที่เก่าแก่ที่สุดในประเทศเบลเยียม ก่อตั้งใน 15 ปีก่อนคริสตกาล โดยสมัยนั้นมีชื่อว่า *Atuatuca Tunguorum* ใน ค.ศ. 1677 เมืองถูกเผาเกือบทั้งหมดโดยกองกำลังพระเจ้าหลุยส์ที่ 16 แห่งฝรั่งเศส ต่อมาได้สร้างเมืองใหม่หลังจากปี ค.ศ. 1830 ปัจจุบันโตงเงอเรินเป็นเมืองหลวงทางตุลาการของมณฑลลิมเบิร์ก
thumb|left|120px|อนุสาวรีย์แอมบิโอริกส์ เจ้าชายผู้นำการต่อสู้กับผู้รุกรานโรมัน

## ความสัมพันธ์ระหว่างประเทศ
โตงเงอเรินเป็นเมืองคู่แฝดกับ
* : กาลิช
และเป็นเมืองพี่น้องกับ
* : โรม

## แหล่งข้อมูลอื่น

* เว็บไซต์อย่างเป็นทางการของโตงเงอเริน 

หมวดหมู่:เมืองในจังหวัดลิมบืร์ค (ประเทศเบลเยียม)
บิเซนเต เดล โบสเก

**บิเซนเต เดล โบสเก กอนซาเลซ มาร์ควิสแห่งเดล โบสเกที่ 1** (; เกิดวันที่ 23 ธันวาคม ค.ศ. 1950) เป็นอดีตนักฟุตบอลและอดีตผู้จัดการทีมชาวสเปน และเป็นผู้ที่พาทีมชาติสเปนได้แชมป์ในการแข่งขันฟุตบอลโลก 2010 และการแข่งขันฟุตบอลชิงแชมป์แห่งชาติยุโรป 2012 อีก 2 ปีต่อมา

เดล โบสเกเป็นที่รู้จักจากที่เป็นผู้จัดการทีมเรอัลมาดริดระหว่างปี 1999–2003 ซึ่งเป็นหนึ่งในช่วงที่สโมสรประสบความสำเร็จที่สุดในประวัติศาสตร์สโมสร เดล โบสเกทำงานหลายปีเป็นผู้ช่วยผู้ฝึกสอนให้กับโตนี กรันเด โดยขึ้นมาเป็นผู้จัดการทีมของเรอัลมาดริดในช่วงที่สโมสรกำลังวิกฤตจากผลการแข่งขันที่ไม่ดีเลย ทางสโมสรจึงตัดสินใจปลดจอห์น โตแช็ก ผู้จัดการทีมคนเก่าชาวเวลส์ออก แล้วแต่งตั้งเดล โบสเกซึ่งเป็นผู้จัดการทีมและหัวหน้าผู้ฝึกสอนในชุดเยาวชนของสโมสรขึ้นมาแทน และเพียงฤดูกาลแรกที่เป็นผู้จัดการทีม เดล โบสเกก็นำพาเรอัลมาดริดได้แชมป์ยูฟ่าแชมเปียนส์ลีก ในฤดูกาล 1999–2000 โดยในรอบรองชนะเลิศยังสามารถเอาชนะแมนเชสเตอร์ยูไนเต็ด ซึ่งเป็นแชมป์เก่าและเป็นทริปเปิลแชมป์ หรือ สามแชมป์ ในฤดูกาลก่อนได้ด้วย

หลังจากที่สเปนตกตอบแรกในฟุตบอลโลก 2014 และตกรอบ 16 ทีมสุดท้ายในฟุตบอลชิงแชมป์แห่งชาติยุโรป 2016 เดล โบสเกก็ได้ลาออกจากตำแหน่ง ปิดฉากความรุ่งโรจน์ของสเปนที่มีมาอย่างต่อเนื่อง 8 ปี 

## อ้างอิง

## แหล่งข้อมูลอื่น
*BDFutbol player profile
*BDFutbol coach profile
*National team data  
*
*Biography at Real Madrid Fans 
*Real Madrid biography 

หมวดหมู่:บุคคลจากแคว้นกัสติยาและเลออน
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นสโมสรฟุตบอลเรอัลมาดริดกัสติยา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลกอร์โดบา
หมวดหมู่:ผู้จัดการทีมฟุตบอลชาวสเปน
หมวดหมู่:ผู้จัดการทีมฟุตบอลในลาลิกา
หมวดหมู่:ผู้จัดการทีมฟุตบอลทีมชาติสเปน
หมวดหมู่:ผู้จัดการทีมในชุดชนะเลิศฟุตบอลโลก
หมวดหมู่:ผู้จัดการทีมในชุดชนะเลิศยูฟ่าแชมเปียนส์ลีก
หมวดหมู่:ผู้จัดการทีมในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้จัดการทีมสโมสรฟุตบอลเรอัลมาดริดกัสติยา
หมวดหมู่:ผู้จัดการทีมสโมสรฟุตบอลเรอัลมาดริด
หมวดหมู่:ผู้จัดการทีมฟุตบอลเบชิกทัชฌิมนัสติกคูลือบือ
เปโดร (นักฟุตบอลเกิด พ.ศ. 2530)

**เปโดร เอลิเอเซร์ โรดริเกซ เลเดสมา** (; เกิด 28 กรกฎาคม ค.ศ. 1987) หรือรู้จักกันในชื่อ **เปโดร** เป็นนักฟุตบอลชาวสเปน ปัจจุบันเล่นให้กับลาซีโอ ในเซเรียอา และทีมชาติสเปน สามารถเล่นในตำแหน่งกองหน้าหรือปีกก็ได้

เปโดรมีชื่อเสียงโด่งดังมากับบาร์เซโลนา ในลาลิกา มาอย่างยาวนาน จนกระทั่งในฤดูกาล 2014–15 ได้เป็นตัวสำรอง เนื่องจากในสโมสรมีแนวรุกอันตรายถึง 3 คน คือ ลิโอเนล เมสซิ, เนย์มาร์ และลุยส์ ซัวเรซ ทำให้เมื่อสิ้นสุดฤดูกาล เปโดรจึงได้ย้ายมาร่วมสโมสรเชลซี หลังเปิดฤดูกาลใหม่ไม่นาน ทั้งที่ตกเป็นข่าวกับแมนเชสเตอร์ยูไนเต็ดมาตลอด

โดยมีรูปแบบการเล่นที่โดดเด่นคือ 

**“ตัวรุกสายขยัน เคลื่อนที่ฉลาด จบคม”** วิ่งหาพื้นที่เก่งมาก (off-the-ball movement)ขยันเพรส ช่วยเกมรับตลอด  จบสกอร์ดี โดยเฉพาะจังหวะหลุดไปยิง  เล่นได้หลายตำแหน่งในแนวรุก (ปีก / กองหน้า)  
## อ้างอิง

## แหล่งข้อมูลอื่น

*
*

หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรกีฬาลัตซีโย
หมวดหมู่:ผู้เล่นในลาลิกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในชุดชนะเลิศฟุตบอลโลก
หมวดหมู่:บุคคลจากแคว้นกานาเรียส
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหน้าฟุตบอล
หมวดหมู่:ปีกฟุตบอล
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
จอห์น ฟอร์ด

**จอห์น ฟอร์ด** (: 1 กุมภาพันธ์ ค.ศ. 1894 - 31 สิงหาคม ค.ศ. 1973) เป็นผู้กำกับภาพยนตร์ชาวอเมริกันเชื้อสายไอร์แลนด์ เขาโด่งดังจากภาพยนตร์ในแนวคาวบอย อย่างเช่นเรื่อง *[[Stagecoach (1939 film)|Stagecoach]]*, *[[The Searchers (film)|The Searchers]]*, และ *[[The Man Who Shot Liberty Valance]]* และภาพยนตร์ดัดแปลงจากบทประพันธ์คลาสสิกอเมริกันในศตวรรษที่ 20 อย่าง *[[The Grapes of Wrath (film)|The Grapes of Wrath]]* เขาได้รับรางวัลออสการ์ สาขาผู้กำกับยอดเยี่ยม 4 ครั้ง (1935, 1940, 1941, 1952) ถือเป็นสถิติที่ได้รับรางวัลนี้มากที่สุด หนึ่งในการกำกับของเขา คือเรื่อง *[[How Green Was My Valley (film)|How Green Was My Valley]]* ได้รับรางวัลภาพยนตร์ยอดเยี่ยม

ในอาชีพการทำงานของเขาที่ยาวนาน 50 ปี ฟอร์ดกำกับภาพยนตร์มากกว่า 140 เรื่อง (ถึงแม้ว่าภาพยนตร์เงียบเกือบทั้งหมดจะสูญหาย) และเขายังเป็นที่รู้จักในฐานะหนึ่งในบุคคลสำคัญและมีอิทธิพลต่อผู้สร้างภาพยนตร์ในรุ่นของเขา ผลงานภาพยนตร์ของฟอร์ด มักร่วมงานกับผู้ร่วมงานอย่าง อิงมาร์ เบิร์กแมน และออร์สัน เวลส์

## อ้างอิง

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้กำกับภาพยนตร์ยอดเยี่ยม รางวัลออสการ์
หมวดหมู่:บุคคลในปฏิบัติการโอเวอร์ลอร์ด
หมวดหมู่:ผู้สวมผ้าปิดตา
วิทยาลัยวิศวกรรมศาสตร์ มหาวิทยาลัยรังสิต

## ประวัติ
วิทยาลัยวิศวกรรมศาสตร์ มหาวิทยาลัยรังสิต ก่อตั้งขึ้นโดยดำริของท่านอธิการบดีผู้ก่อตั้งมหาวิทยาลัยรังสิต ดร.อาทิตย์ อุไรรัตน์ เมื่อปี พ.ศ. 2531 ในชื่อของคณะวิศวกรรมศาสตร์ โดยมีจุดประสงค์ที่จะผลิตบัณฑิตในสาขาขาดแคลน เพื่อที่จะออกมารับใช้สังคมอันเป็นประโยชน์ต่อส่วนรวมต่อไป จึงจัดตั้งคณะวิศวกรรมศาสตร์ขึ้นเพื่อผลิตวิศวกร ซึ่งนับว่ายังมีจำนวนน้อยไม่เพียงพอกับความต้องการของประเทศ 

ต่อมาเมื่อปี พ.ศ. 2545 ท่านอธิการบดีผู้ก่อตั้งมหาวิทยาลัยรังสิต ดร.อาทิตย์ อุไรรัตน์ ได้ยกระดับของคณะวิศวกรรมศาสตร์ขึ้นเป็นวิทยาลัยวิศวกรรมศาสตร์ ซึ่งประกอบด้วยหลากหลายสาขาวิชาที่เป็นความต้องการของภาคอุตสาหกรรมและ เทคโนโลยี ได้แก่วิศวกรรมยานยนต์ วิศวกรรมเครื่องกล วิศวกรรมอุตสาหการ วิศวกรรมไฟฟ้ากำลัง วิศวกรรมอิเล็กทรอนิคส์ วิศวกรรมโทรคมนาคม วิศวกรรมคอมพิวเตอร์ วิศวกรรมเคมี วิศวกรรมสิ่งแวดล้อม วิศวกรรมโยธา วิศวกรรมเทคโนโลยีระบบราง และการจัดการวิศวกรรมและเทคโนโลยี และยังได้มีการเปิดการเรียนการสอนในระดับบัณฑิตศึกษา ได้แก่ ปริญญาโทสาขาวิชาวิศวกรรมโยธา สาขาวิชาวิศวกรรมโทรคมนาคม สาขาโครงข่ายโทรคมนาคมและคอมพิวเตอร์ และปริญญาเอกสาขาวิชาวิศวกรรมโยธา แห่งแรกของมหาวิทยาลัยเอกชน

## หลักสูตร
;ระดับปริญญาตรี
* หลักสูตรวิศวกรรมศาสตรบัณฑิต สาขาวิชาวิศวกรรมเครื่องกล
* หลักสูตรวิศวกรรมศาสตรบัณฑิต สาขาวิชาวิศวกรรมยานยนต์ และ มอเตอร์สปอร์ต
* หลักสูตรวิศวกรรมศาสตรบัณฑิต สาขาวิชาวิศวกรรมอุตสาหการ
* หลักสูตรวิศวกรรมศาสตรบัณฑิต สาขาวิชาวิศวกรรมไฟฟ้า
* หลักสูตรวิศวกรรมศาสตรบัณฑิต สาขาวิชา วิศวกรรมโยธา
* หลักสูตรวิศวกรรมศาสตรบัณฑิต สาขาวิชาวิศวกรรมพลังงาน และ สิ่งแวดล้อม
* หลักสูตรวิศวกรรมศาสตรบัณฑิต สาขาวิชาวิศวกรรมคอมพิวเตอร์
* หลักสูตรวิศวกรรมศาสตรบัณฑิต สาขาวิชาวิศวกรรมเคมี
* หลักสูตรวิศวกรรมศาสตรบัณฑิต สาขาวิชาวิศวกรรมซ่อมบำรุงอากาศยาน
* หลักสูตรเทคโนโลยีบัณฑิต สาขาวิชาซ่อมบำรุงอากาศยาน
* หลักสูตรวิศวกรรมศาสตรบัณฑิต สาขาวิชาวิศวกรรมเทคโนโลยีระบบราง
;ระดับปริญญาโท
* หลักสูตรวิศวกรรมศาสตรมหาบัณฑิต สาขาวิชาวิศวกรรมโยธา
* หลักสูตรวิศวกรรมศาสตรมหาบัณฑิต สาขาวิชาวิศวกรรมไฟฟ้าและคอมพิวเตอร์
;ระดับปริญญาเอก 
* หลักสูตรวิศวกรรมศาสตรดุษฎีบัณฑิต สาขาวิชาวิศวกรรมโยธา

## ศิษย์เก่าที่มีชื่อเสียง
* ณัฐวุฒิ สกิดใจ นักแสดง พิธีกร - นิสิตเก่าภาควิชาวิศวกรรมโยธา
* ศุภชัย ศรีวิจิตร ผู้จัดการนักแสดง
* พงศ์กวิน จึงรุ่งเรืองกิจ อดีตรัฐมนตรีว่าการกระทรวงแรงงาน ในรัฐบาลแพทองธาร ชินวัตร, รองหัวหน้าพรรคเพื่อไทย, อดีตที่ปรึกษารัฐมนตรีว่าการกระทรวงคมนาคม (สุริยะ จึงรุ่งเรืองกิจ)
* สิริพงศ์ อังคสกุลเกียรติ โฆษกประจำสำนักนายกรัฐมนตรี ในรัฐบาลอนุทิน ชาญวีรกูล, รองหัวหน้าพรรคภูมิใจไทย, อดีตสมาชิกสภาผู้แทนราษฎรจังหวัดศรีสะเกษ

## แหล่งที่มา
* มหาวิทยาลัยรังสิต 
* วิทยาลัยวิศวกรรมศาสตร์ มหาวิทยาลัยรังสิต 

หมวดหมู่:มหาวิทยาลัยรังสิต
มหาวิทยาลัยซาราโกซา

**มหาวิทยาลัยซาราโกซา** () มหาวิทยาล้ยของแคว้นอารากอน วิทยาเขตหลักตั้งอยู่ที่เมืองซาราโกซา

หมวดหมู่:สถาบันอุดมศึกษาในประเทศสเปน